Samlet pris- og betalingsbestemmelser

# Pris

Alle priser fremgår av bilag 4a.

Alle priser skal være eksklusive merverdiavgift, og i norske kroner. Prisene skal inkludere samtlige

kostnader, herunder frakt og levering, anbrekk, emballasje/retur av emballasje, rydding og veiledning fra leverandørs kontaktpersoner, toll, skatter, miljøgebyr, bompenger osv. Leverandøren har ikke rett til å kreve noen form for tillegg eller ekstra gebyrer i forbindelse med leveransen, som for eksempel fakturagebyr, administrasjonsgebyr eller lignende.

**LEVERANDØRENS** rabatt på produktlinjenivå (Bilag 4a) skal være lik for naturlig tilhørende produkter i fra samme produsent innenfor hver produktgruppe/produkttype.

For produkter som faller inn under øvrig sortiment skal **LEVERANDØREN** utarbeide en egen påslagsliste på INNPRIS, som **KUNDEN** skal akseptere før **LEVERANDØREN** kan ta den i bruk. Påslagene skal ha tilsvarende kalkyle som påslagene i Bilag 4a.

**LEVERANDØREN** skal i avtaleperioden sørge for at tilbud som er gunstigere enn de avtalte prisene/betingelsene, automatisk blir gjeldende for **KUNDEN**. **LEVERANDØREN** skal gjøre tilbud som beskrevet her over kjent for **KUNDEN**/samtlige brukerenheter i hele avtaleperioden., slik at disse får mulighet til å bestille innenfor tidsrommet hvor slike tilbud er gjeldende.

# Prisregulering

## Tidspunkt for regulering

Prisene i denne kontrakten kan reguleres årlig, første gang tidligst ett år etter kontraktssigneringen.

**LEVERANDØREN** skal ha rett til å justere 1.februar og 1.juli hvert år i avtaleperioden.

Krav om prisregulering må fremsettes senest hhv. 1. januar og 1. juni hvert år.

Prisregulering skjer med minimum 45 dagers skriftlig varsel. Leverandør er ansvarlig for å sende varselet, samt utarbeide grunnlaget for prisreguleringen iht. pkt. 2.2.

## Indeks for regulering

**LEVERANDØREN** skal ha rett til å justere prisene pr 1.februar og 1.juli hvert år i avtaleperioden.

Krav om prisregulering må fremsettes senest hhv. 1. januar og 1. juni hvert år.

Førstegangsregulering kan finne sted 1(ett) år etter avtalens startdato, dog tidligst 1.februar eller 1.juli.

Ved prisjusteringer legges til grunn total KPI(totalkonsumprisindeksens) iht. Statistisk sentralbyrås gjeldende tabell 03013.

Førstegangsprisjustering vil legge til grunn KPI indeks ved avtalens startdato, og seneste tilgjengelig KPI indeks ved justeringstidspunkt.

Prisregulering skal skje ved hjelp av prisreguleringsformelen inntatt under.

Dersom innholdet i aktuell indeks er endret, eller dersom aktuell indeks ikke lenger er tilgjengelig eller oppdatert, skal partene avtale ny relevant indeks som skal ligge til grunn for prisreguleringen.

P1=P0+(P0\*((I1-I0)/I0)\*0,8)

P1 = Prisen som skal betales (eksklusive mva).

P0 = Basispris (eksklusive mva), dvs. tilbudspris for tidspunkt I0.

I0 = Indeks for tidspunktet basisprisen er fra, dvs. siste kjente indeks før tilbudsfristens utløp (startindeks). Indeksverdien var da [sett inn indeksverdi (fylles ut ved kontraktsinngåelsen)].

I1 = Indeks for tidspunktet prisjustering skal skje.

[0,8] = 80 % av prisen indeksreguleres

Dersom ikke annet er sagt, gjelder samme prisregulering for alle tjenester som er underlagt kontrakten.

Dersom det skjer endringer i mva. eller andre avgifter som får påvirkning på indeksen på en måte som gir et feilaktig bilde på faktisk prisutvikling, skal det tas hensyn til slike endringer på det aktuelle reguleringstidspunktet.

Eventuelle valutaendringer gir ikke **LEVERANDØREN** rett til justering av priser.

## Skifte av indeks

Dersom innholdet i aktuell indeks er endret, eller dersom aktuell indeks ikke lenger er tilgjengelig eller oppdatert, skal partene avtale ny relevant indeks som skal ligge til grunn for prisreguleringen. Ny relevant indeks skal avtales på bakgrunn av råd fra SSB eller evt. annen utgiver av den aktuelle indeksen som skal erstattes.

## Virkning av prisregulering

Prisreguleringen får virkning for alle avrop foretatt på eller etter dato for prisregulering.

Alle avrop foretatt før dagen prisreguleringen tar til å gjelde skal leveres til prisen som gjaldt på avropstidspunktet. Dette selv om levering skal skje etter tidspunktet for ny prisregulering.

## Endring i produktutvalg

**LEVERANDØREN** skal erstatte produkt som går ut av produksjon med et nytt som prismessig aldri er dyrere enn det som erstattes, ogkvalitetsmessig er likt eller bedre.

Slike utskiftninger skal dokumenteres og godkjennes av **KUNDEN**.

**LEVERANDØREN** skal ved prisreduksjoner pga. nye modeller, markedsendringer, spesialtilbud.e.a. redusere avtale prisene tilsvarende.

Hvis ikke har **KUNDEN** rett til å kreve endringen gjennomført

*(Ved prisreduksjoner pga nye modeller, markedsendringer, spesialtilbud .e.a., skal prisene reduseres tilsvarende også i de avtalte prisene.)*

*(Dersom Oppdragsgiver får kjennskap til, og kan dokumentere at det har skjedd vesentlige endringer i pris- og markedsforhold, mens avtalepartneren likevel ikke har tatt initiativ til endringer, kan Oppdragsgiver kreve at tilsvarende endring skal komme kommunene til gode.)*